మాధవపురం (మహబూబాబాద్‌)
ఇది మండల కేంద్రమైన మహబూబాబాద్ నుండి 13 కి. మీ. దూరం లోను, సమీప పట్టణమైన ఖమ్మం నుండి 40 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 831 ఇళ్లతో, 3268 జనాభాతో 1174 హెక్టార్లలో విస్తరించి ఉంది. గ్రామంలో మగవారి సంఖ్య 1672, ఆడవారి సంఖ్య 1596. షెడ్యూల్డ్ కులాల సంఖ్య 331 కాగా షెడ్యూల్డ్ తెగల సంఖ్య 1680. గ్రామం యొక్క జనగణన లొకేషన్ కోడ్ 578599.పిన్ కోడ్: 506105.
మాధవరం (తాడేపల్లిగూడెం)
మాధవరం, పశ్చిమ గోదావరి జిల్లా, తాడేపల్లిగూడెం మండలానికి చెందిన గ్రామము.. దీనికి మిలట్రీ మాధవరం అని కూడా పేరు. ఘనమైన గత చరిత్ర ఈ గ్రామం సొంతం. బ్రిటీష్ ఏలుబడిలో ఉన్న సమయంలోనే ఈ గ్రామం నుంచి అనేక మంది యువత సైన్యంలో ఉన్నారు. రెండో ప్రపంచ యుద్ధంలో పాల్గొన్నారు. అందులో కొందరు అమరులయ్యారు. వారి స్మారకార్థం గ్రామంలోని చెరువు గట్టున ఓ స్మారకస్థూపం కూడా ఏర్పాటు చేశారు. ప్రపంచీకరణతో ఈ గ్రామం నుంచి అనేక మంది అనేక దేశాలకు వెళ్లి స్థిరపడిపోయారు. ఈ గ్రామంలో ప్రతి కుటుంబం నుంచి కనీసం ఒక్కరైనా సైన్యంలో ఉంటారంటే అతిశయోక్తి కాదు. అందుకే మిలట్రీ మాధవరం పేరు సార్థకనామధేయంగా మిగిలింది. మంచి విలువలు కలిగిన విద్యా వ్యవస్థ ఈ గ్రామానికి మణిహారం. జూనియర్ కాలేజి వరకు ఇక్కడ విద్యా సౌకర్యాలున్నాయి.
17వ శతాబ్దంలో ఈ గ్రామం ఏర్పడినట్టుగ ఆధారాలు ఉన్నాయి. అప్పటి ఒడిషా, డెక్కన్ ప్రాంతాలను పరిపాలించే గజపతి వంశానికి చెందినా పూసపాటి మాధవ వర్మ బ్రహ్మ తన రాజ్య రక్షణ కోసం ఈ గ్రామానికి సుమారు 6 కీ.మీ దూరంలో ఉన్న అరుగొలను గ్రామంలో ఒక కోటను నిర్మించి, ఉత్తర ఆంధ్ర నుంచి సేన్యాన్ని ఇక్కడుకు రప్పించి వారికీ సాగు భూమి మరియు ఇళ్ళ స్థలాలు ఇచ్చారు. అరుగొలను గ్రామంలో ఇప్పటికి ఆ కోట శిథిలాలు ఉన్నాయి. ఈ సైనికులు మాధవరం గ్రామాన్ని ఏర్పాటు చేసుకున్నారు. ఆనాటి నుండి ఈ గ్రామంలోని వాళ్ళు అందరు సైన్యంలో చేరుతూ వచ్చారు. తరతరాలుగ దేశరక్షణ తమ ధ్యేయం జీవిస్తున్నారు. బ్రిటిష్ పరిపాలనలో భారతదేశం తరుపున మొదటి మరియు రెండవ ప్రపంచ యుద్ధంలో సుమారు రెండువేల మంది పాల్గొన్నారు.